Tarybos reglamentas (EB) Nr. 1747/2000
2000 m. rugpjūčio 7 d.
iš dalies keičiantis Reglamentą (EB) Nr. 2793/1999 dėl tam tikrų Europos bendrijos ir Pietų Afrikos Respublikos susitarimo dėl prekybos, plėtros ir bendradarbiavimo taikymo procedūrų
EUROPOS SĄJUNGOS TARYBA,
atsižvelgdama į Europos bendrijos steigimo sutartį, ypač jos 133 straipsnį,
atsižvelgdama į Komisijos pasiūlymą,
kadangi:
(1) Reglamento (EB) Nr. 2793/1999 [1] priede yra esminių klaidų, kurias reikėtų ištaisyti.
(2) 1999 m. spalio 12 d. Komisijos reglamente (EB) Nr. 2204/1999, kuris iš dalies keičia Tarybos reglamento (EEB) Nr. 2658/87 I priedą dėl tarifų ir statistinės nomenklatūros bei dėl Bendrojo muitų tarifo [2], yra naujų elementų, darančių įtaką minėtam priedui.
(3) Minėtame priede išdėstyti Kombinuotosios nomenklatūros kodai turėtų būti suderinti su nuo 2000 m. sausio 1 d. taikytinais kodais,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 2793/1999 priedas pakeičiamas šio reglamento priedu.
2 straipsnis
Šis reglamentas įsigalioja kitą dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2000 m. rugpjūčio 7 d.